จาฤก กัลย์จาฤก

ประวัติ 

จาฤก กัลย์จาฤก เป็นบุตรคนที่ 2 ของประดิษฐ์ กัลย์จาฤก และสมสุข กัลย์จาฤก มีพี่น้อง 5 คน ได้แก่
 นายสิทธานต์ กัลย์จาฤก (เสียชีวิต)  
 นายจาฤก กัลย์จาฤก 
 ผศ.ปนัดดา ธนสถิตย์ 
 นายนิรัตติศัย กัลย์จาฤก (เสียชีวิต) 
 นางจิตรลดา กัลย์จาฤก

	จาฤก ช่วยงานห้องบันทึกเสียงละครวิทยุที่บ้าน ด้วยการทำหน้าที่บันทึกเสียง ใส่เพลงและเสียงประกอบ ตั้งแต่ยังเป็นนักเรียนชั้นประถม แต่เมื่อจบการศึกษา ด้าน Communication Maintenance จากศูนย์การบินพลเรือน จาฤกกลับเลือกที่จะทำงานด้านการตลาดแทนด้านอิเล็กทรอนิกส์การสื่อสารที่เรียนมา โดยเริ่มจากการขายโฆษณาหน้าหนังสือพิมพ์ประชาธิปไตย และนิตยสารฟอร์มูล่ายานยนตร์ และเมื่อละครวิทยุกลับมาเฟื่องฟูอีกครั้งหลังรัฐบาลอนุญาตให้มีโฆษณาทางวิทยุได้ จาฤกก็ขยายธุรกิจครอบครัว ด้วยการเช่าสถานีวิทยุในต่างจังหวัดนับร้อยสถานี กอปปี้ละครวิทยุของกันตนา ส่งออกอากาศพร้อม ๆ กันทั่วประเทศ โดยเสนอให้สปอนเซอร์เหมาจ่ายโฆษณาเป็นรายปี  

	เมื่อปนัดดา กัลย์จาฤก ผู้เป็นน้องสาว ได้รับการชักชวนจากอาจารย์คณะนิเทศศาสตร์ จุฬาฯ ให้ตั้งคณะละครโทรทัศน์ “ส่งเสริมศิลปิน” จาฤกจึงใช้ประสบการณ์ด้าน อิเล็กทรอนิคส์การสื่อสาร การตลาดและความกล้าคิดกล้าทำ บุกเบิกธุรกิจโทรทัศน์ของกันตนา จนประสบความสำเร็จมาจนถึงทุกวันนี้ ข้อมูลจาก นายบินหลา สันการาคีรี  

	ปัจจุบัน จาฤก กัลย์จาฤก ดำรงตำแหน่ง ประธานกรรมการ บริษัท กันตนา กรุ๊ป จำกัด (มหาชน) และยังคงบุกเบิกความทันสมัยให้กับอุตสาหกรรมบันเทิงของกันตนา โดยจัดตั้งบริษัท Kantana Holding ที่รวมธุรกิจโพสต์โปรดักชั่น เสียง และแอนิเมชั่น เข้ามาอยู่ในกลุ่มบริษัทเดียวกัน เพื่อให้การลงทุนเทคโนโลยี และการพัฒนาประสบการณ์ด้าน อิมเมอร์ซีฟ ครอบคลุมในทุกด้านhttps://kantana.com/public/content/documents/report/Annual%20Report%202022%20Final.pdf ดำเนินโครงการพัฒนา บริษัท กันตนา แลบบอแลทอรี่ จำกัด หรือ ฟิล์มแล็บ เดิม ที่ปิดตัวลงเนื่องจาก เทคโนโลยีการผลิตภาพยนตร์เปลี่ยนเป็นระบบดิจิทัล ให้เป็นพิพิธภัณฑ์ส่งต่อความรู้ด้าน ฟิล์มโพสท์โพรดักชันให้กับผู้ที่สนใจhttps://kantana.ac.th/th/news-de.php?ic=1&is=0&id=867 และ โครงการก้านกล้วยแลนด์​ ที่จะเป็นพื้นที่สันทนาการสำหรับเด็กๆ และครอบครัว บนพื้นที่ สถาบันกันตนา ในกันตนามูวี่ทาวน์  

 ตำแหน่งปัจจุบัน//kantana.com/public/content/documents/report/Annual%20Report%202022%20Final.pdf 
 ประธานกรรมการ บริษัท กันตนา กรุ๊ป จำกัด (มหาชน) 
 ที่ปรึกษาคณะกรรมการบริหารและกรรมการบริษัทในเครือกันตนา
 กรรมการ บริษัท กัลย์จาฤก โฮลดิ้งส์ จำกัด
 กรรมการ มูลนิธิประดิษฐ์-สมสุข กัลย์จาฤก
 กรรมการ บริษัท ประดิษฐ์-สมสุข กัลย์จาฤก โฮลดิ้งส์ จำกัด
 ที่ปรึกษา สถาบันกันตนา
 กรรมการผู้ทรงคุณวุฒิในคณะกรรมการลิขสิทธิ์ กระทรวงพาณิชย์
 อนุญาโตตุลาการด้านทรัพย์สินทางปัญญา ของกรมทรัพย์สินทางปัญญา
 ที่ปรึกษามูลนิธิยุวเกษตรกรไทยในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี

 คุณวุฒิทางการศึกษา Kantana Annual  Report 2022 
 ปรัชญาดุษฎีบัณฑิตกิตติมศักดิ์ สาขาสื่อสารมวลชน มหาวิทยาลัยรามคำแหง
 ศิลปศาสตรดุษฎีบัณฑิตกิตติมศักดิ์ สาขาวิชานิเทศศาสตร์ มหาวิทยาลัยแม่โจ้
 Communications Maintenance (Aeronautical Radio Maintenance Technician), Civil Aviation Training Center Thailand 
 อบรมหลักสูตร Director Accreditation Program รุ่นที่ 22/2004 สมาคมส่งเสริมสถาบันกรรมการบริษัทไทย (IOD)
 อบรมหลักสูตรผู้บริหารระดับสูงด้านการค้า การพาณิชย์และอุตสาหกรรม (TEPCOT)รุ่นที่ 3
 เครื่องราชอิสริยาภรณ์ที่ได้รับ 

เหรียญเงินดิเรกคุณาภรณ์

 รางวัลที่ได้รับศูนย์ข้อมูลกันตนา 
 รางวัลโทรทัศน์ทองคำ ครั้งที่ 39 ประจำปี 2567 สาขา รางวัลเกียรติยศคนทีวี
 รางวัล Asia Pacific Copyright Educator (A.C.E.) Award ครั้งที่ 3 พ.ศ. 2557
 รางวัลสุพรรณหงส์เกียรติยศ พ.ศ. 2557
 รางวัล ดาราอวอร์ดครั้งที่ 2 เพื่อเชิดชูและยกย่องผู้บำเพ็ญประโยชน์ มีคุณธรรม รวมถึงเป็นต้นแบบการใช้ชีวิตที่ดีงาม และทำงานเกื้อกูลสังคม  พ.ศ.2556
 รางวัลช่อสะอาดสำหรับบุคคล/องค์กร ที่มีผลงานสร้างสรรค์สื่อดีเด่นด้านสนับสนุนและส่งเสริมป้องกันและปราบปรามการทุจริต ปี พ.ศ. 2558

 อ้างอิง